Вероника Кузнецова әни булган (ФОТО)

	27 декабрь көнне татар эстрадасы җырчысы Вероника Кузнецова әни булды! Нарасый Республика клиник хастаханәсенең перинаталь үзәгендә 15 сәгать 35 минутта дөньяга килгән.	 - Аллага шөкер, икебезнең дә хәлебез яхшы, ял итеп ятабыз. Улыбызның авырлыгы - 3800 гр, буе - 53 см.  Беренче тапкыр булгач, бик курыктым. Ләкин яхшы уйда, уңай нияттә булырга кирәк. Сабыйга исем сайламадык әле. Улыбыз туу - Яңа елга иң шәп бүләк булды! Яңа елны улыбыз белән өйдә каршы алачакбыз, Алла теләсә, - дип сөйләде Intertat.ru хәбәрчесенә Вероника Кузнецова.
 


Вероника һәм Марсель Шакировлар гаиләсен уллары туу белән чын күңелдән котлыйбыз! Нык сәламәтлек, гаилә бәхете, иминлек телибез! 
	Эльвира ШАКИРОВА	
Интертат.ру

	№ --- | 27.12.2016	


